Anul școlar 2020: Lista de cumpărături pentru un elev de clasa a V-a și valoarea rechizitelor de bază.
Părinţii nu ştiu ce rechizite să cumpere pentru noul an şcolar. Vânzările de laptop-uri şi tablete au crescut cu aproximativ 30% faţă de aceeaşi perioadă a anului trecut. Strictul necesar de rechizite a costat-o 200 de lei pe Loredana, mama unei eleve.
Nu criza este cea care îi face pe părinţi să cumpere mai puţine rechizite, ci deciziile luate cu doar o săptămână înainte de începerea școlii.Prin urmare, părinţii nu au o idee foarte clară despre ce rechizite ar trebui să le cumpere copiilor. Este şi cazul Loredanei, care are copilul în clasa a V-a. Anul acesta, cheltuielile s-au redus la jumătate.Cumpărături de bază în valoare de 200 de lei și un laptop în valoare maximă de 2.000 de lei"Pentru anul școlar am făcut cumpărături de aproximativ 200 de lei. Ne-am limitat la produsele de bază: am luat caiete, creioane, stilouri și atât", spune Loredana, antreprenor și mama unei fetițe care va începe clasa a V-a.În schimb, priorităţile au fost altele, aşadar a scos mai mulți bani din buzunar."Am achiziționat un laptop, care a costat până în 2.000 de lei", adaugă Loredana.Părinţii ne spun că nu mai cheltuiesc la fel de mulţi bani pe rechizite anul acesta. Motivul este simplu: incertitudinea noului an şcolar.